《赠新安吴澹如基尧》
清代·朱景英

万里苍茫外，嵇康有故人。天涯喜相见，款曲动弥旬。

久客得无泪，长歌欲损神。故园花自发，绝域望馀春。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。